
ДО
ПРЕДСЕДАТЕЛИТЕ НА РК НА БЛС 
УВАЖАЕМИ КОЛЕГИ,

Във връзка с постъпила в БЛС информация за покана от страна на НЗОК към всички болнични заведения от страната за подписване на Анекс към индивидуалните договори за м. август, които съдържат сериозна редукция на средствата, моля да уведомите директорите на болничните лечебни заведения от вашия регион за следното:

 - Поради липса на Анекс към НРД-2010, който да регламентира намаляване на обемите и средствата за извършена медицинска дейност по клиничните пътеки, БЛС препоръчва да не се подписват анекси към индивидуалните договори, тъй като това представлява нарушение на договореностите по НРД-2010. По същество се нарушава рамковото договаряне, като се прави незаконен опит за подмяна на основния рамков документ НРД-2010. Подписването на подобни анекси би било неморален акт, който засяга договорени на национално ниво принципи.

Моля да уведомите и колегите от извънболничната помощ /ПИМП и СИМП/ да не подписват санкции за превишени регулативни стандарти, което е заложено в Преходни и заключителни разпоредби на НРД 2010, параграф 10. В него се казва, че в случаите на констатирани нарушения, извършени до 30.12.2009 г. през периода на действие на предходния индивидуален договор с изпълнител на медицинска помощ, глоби и имуществени санкции се налагат по реда на ЗЗО. За 2009 г. наложените санкции могат да бъдат оспорвани, тъй като се базират на практиката за медицинска целесъобразност.
С уважение:

Д-р Цветан Райчинов 
Председател на УС на БЛС

